Fyrsti skóladagurinn

Hetjan mín ótrúlega hamingjusöm að fara í skólann sinn í morgun, hafði varla tíma til að borða morgunmatinn hvað þá að kveðja mann í morgun þegar við öll fjölskyldan fylgdum henni í skólann.

Hver hefði trúað því að hún fengi að upplifa þennan merkisdag? Fékk þann "stimpil" fyrir tæpum tveimur árum að hún ætti nokkra mánuði ólifaða en ég er ein af þeim fáum foreldrum ofsalega glöð með það að læknarnir okkar vita ekki allt. Sem betur fer!! Það fer oft ofsalega í mig þegar fólk rakkar niður læknaliðið okkar því mörgum finnst þeir eiga vita allt, kunna allt og aldrei gera nein mistök en þeir eru líka mannlegir rétt einsog ég/þið. Það gera allir mistök,engin fullkomin þó við viljum það.
Að sjálfsögðu er hennar baráttu ekki lokið, það er langt í land þó svo að æxlið hafið minnkað við síðustu myndatökur en þá getur það farið að stækka á morgun. Þuríður mín er ofsalega hamingjusöm þessa dagana þó hún kvarti mikið vegna verkja en þá er bara svo mikill spenningur að fara í skólann. Miklu erfiðara fyrir okkur foreldrana að láta börnin okkar fara í skólann en þau sjálf sértaklega finnst mér með hana vegna veikinda hennar, held að það væri auðveldara einsog með Oddnýju mína Erlu þó hún sé ofsalega feimin og hleypir ekki hverjum sem er að sér (mjög lík mömmu sinni sem er nú ekki leiðinlegt eheh).

Það gladdi mitt litla hjarta í morgun þegar ég kíkti á mailið mitt þá var þar póstur frá einni mömmunni sem á líka stelpu sem var að byrja í morgun, situr hliðina á Þuríði minni ásamt vinkonu sinni og lét mig vita að Þuríður mín væri velkomin í heimsókn. Fólk getur ekki ímyndað sér hvað svona gleður mig og svo fylgdi ein mynd af þeim skólasystrum mailinu. Þuríður mín Arna er nefnilega mjög félagslynd, elskar að leika við krakka, fá að fara í heimsókn eða fá til sín heimsókn þó svo að hún sé kanski ekki beint að leika við krakkana en bara að fá að vera í kringum þá finnst henni ofsalega gaman. Reyndar er ein skólaystir hennar (tveimur árum eldri og ný flutt í blokkina okkar) farin að kíkja hingað í heimsókn og Þuríði minni fannst það æðislegt og svo hjálpar það henni líka að eiga hana Oddnýju sína að sem er einsog 6 ára í þroska en ekki 4 ára einsog hún er. Svaka stuð hjá þeim í gær.

Hlakka mikið til að ná í hana í skólann á eftir, allavega ekkert búið að hringja í mig þannig hún er nokkurn veginn að meika daginn. Ö-a upptjúnnuð af hamingju að hún hefur ekki tíma til að þreytast ehehe, hún mun svo fara beint í sjúkraþjálfun eftir skóla sem hún getur heldur ekki beðið með að fara í og hitta "Marrit sína" einsog hún segir sjálf. Þetta verður strembinn vetur hjá henni, sjúkraþjálfun, sund- og badmintonnámskeið en að sjálfsögðu verður hún ekki pínd í neitt ef orkan eða getan segir stopp. Það er bara svo ótrúlegt með hana Þuríði mína þó hún sé alveg búin af þreytu þá lætur hún ekkert stoppa sig ef henni langar, ætlar og finnst eitthvað það skemmtilegt að hún tímir ekki að missa af því. Hún er alveg ótrúleg þessi stúlka.

Styttist líka í að skólinn minn hefjist eða 12.sept og það er komin smá spenningur í mig og líka kvíði því ég ætla mér að útskrifast í des þó svo að ég sé skrifuð 3.des (14 einingar í fjarnáminu). Ef vilijnn er fyrir hendi þá get ég þetta rétt einsog Þuríður mín getur alla þessa hluti sem hún ætlar sér þó enginn orka sé til staðar.

Geta, ætla, skal.
Innan um erfiðleikana, felast tækifæri.

Fyrri ummæli:
Hjartanlega til hamingju með þennan stóra áfanga hetjur.Megi allt ganga vel þar.Kveðja

Frábært, þetta er stór dagur hjá ykkur öllum. Hetjan Þuríður Arna byrjuð í skóla. Yndislegast :-)

||

Hún er sko flottust með töskuna sína á leið í skólann...vonandi gengur henni bara vel í vetur og missir ekki mikið úr.

||

Vááá hvað hún er flott skólastelpa :) KNÚÚÚS

||

Sæt skólastelpa þarna á ferðinni, algjör hetja :) þú dugleg að drífa þig í skóla. Í hvaða námi ertu?

||

awww dúllan! ótrúlega sæt með skólatöskuna og allt:)

til hamingju með áfangann!

||

Innilega til hamingju með þennan stóra dag! Gangi henni (og ykkur öllum) sem allra best :)

||

Flottasta skólastelpan með fínu töskuna sína! Þið mæðgur hafið marg sýnt það og sannað að þið getið allt sem þið viljið. Þið eigið báðar eftir að taka skólann með trompi, það leikur ekki nokkur vafi á því

||

Áfram áfram sæta BROSdúlla til hamingju ,ekkert smá flott, bara yndislegust gangi ykkur allt í hagin ,muna allt uppávið, knús i knús dásamlegt.Kv. Hrönn.

||

Hvað ég dáist að þér kona. Ótrúleg fjölskylda. Til lukku með lífið og tilveruna og skólalilluna þína.

||

Innilega til hamingju med fyrsta skoladaginn. Kvedja Thorgerdur..

||

Þetta er svo gaman, strákurinn minn er líka að byrja í skóla og ég veit ekki hvor er spenntari, ég eða hann! hehe... Bestu skólakveðjur til Þuríðar og ykkar allra, kveðja Ásdís.

||

Vá hvað þetta var ánægjuleg lesning til hamingju með skólagönguna þína kæra vinkona Þuríður. kveðja Guðrún ókunnug

||

ef hún er ekki flottasta og sterkasta skólastelpan þá veit ég ekki hvað...

||

hjartanlega til hamingju með þettaFlotta stelpa!!

Alva Kristín Ævarsdóttir (ókunnug).

Ummæli:
oh hvad hún er falleg og fín med skólatøskuna. Vonandi var dagurinn hjá henni frábær, hún er svooooooo dugleg.

til hamingju med skólastelpuna thína

Verkefni: Samúð
Merking: Engin samúð